**Somatostatiinireseptoreiden gammakuvaus**

**Tutkimuspaikka**

Sisäänkäynti on uuden sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella. Siirry odottamaan odotusaulaan 8.

Korut ja arvoesineet pyydämme jättämään kotiin.

**Yleistä**

Tutkimuksen tarkoituksena on neuroendokriinisen tuumorin kuvantaminen, primaarituumorin paikantaminen, metastasoinnin ja jäännöskasvaimen toteaminen, kasvaimen uusimisen tai etenemisen toteaminen. Somatostatiini -isotooppihoitoon soveltuvien potilaiden arviointi.

**Tutkimukseen valmistautuminen**

Tutkimuspäivinä voi syödä, juoda ja ottaa lääkkeet normaalisti.

Mikäli on käytössä Sandostatinia tai Somatuline Autogelia, tulee noudattaa hoitavan lääkärin ohjetta**.** Pitkävaikutteinen Sandostatin Lar tai Somatuline Autogel tulisi olla tauolla 3-4 viikkoa ennen kuvausta ja lyhytvaikutteinen Sandostatin 1 vuorokauden. Kuvaus voidaan tehdä myös ilman taukoa.

**Tutkimuksen suorittaminen**

Radiolääke annetaan injektiona kyynärtaipeen laskimoon. Teidät kuvataan 1 ja 4 tunnin kuluttua radiolääkkeen annosta. Radiolääkkeen annon ja kuvauksen välisenä aikana tulee juoda mahdollisimman paljon (aikuiset: mieluiten noin 1 litra).

Syödä voi vapaasti. Virtsarakko on tyhjennettävä mahdollisimman usein ja juuri ennen kuvausta. Kuvaus kestää ensimmäisessä vaiheessa noin 30 min ja toisessa vaiheessa n. 1 tunti.

Tutkimukseen on syytä varata aikaa (väliaika mukaan lukien) kaikkiaan noin 5 tuntia

**Jälkitoimenpiteet**

Merkkiaineen pisto vastaa verikokeen ottoa, muuten tutkimus on kivuton.

Käytettävällä merkkiaineella ei ole todettu sivu- eikä jälkivaikutuksia, **aineelle ei ole tavattu yliherkkyyttä**.

Jos Teillä on **verikokeissa** käynti, ilmoittakaa siitä **isotoopin hoitajalle.**

Merkkiaineen piston jälkeisen odotusajan (noin 3-4 t) voitte olla vapaasti sairaala-alueella tai käydä esim. kaupunkiasioilla vointinne mukaan.

Tutkimuspäivänä on suositeltavaa juoda nestettä normaalia runsaammin ja käydä tyhjentämässä virtsarakko mahdollisimman usein, näin merkkiaine poistuu kehosta nopeammin.

Jos olette lähdössä tutkimuspäivänä tai sitä seuraavana päivänä ulkomaille, pyytäkää isotoopista todistus tullia varten.

Tutkimuspäivänä **et saa** olla läheisessä kontaktissa pienten lasten ja raskaana olevien naisten kanssa.

**Naisille**

Emme yleensä tee tutkimusta, mikäli olette raskaana tai epäilette olevanne raskaana.

Ilmoittakaa asiasta hoitavalle lääkärillenne, niin tutkimus siirretään sopivaan ajankohtaan.

Radioaktiivinen merkkiaine imeytyy äidinmaitoon. Imetyksessä on pidettävä vuorokauden

tauko.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa soittoaikamme on maanantai-perjantai klo 7.30–16 puh. 040 1533 240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.